ก่อนที่ตาผมจะบวบ.ตอนแรกผมรู้ซึ่กเจ็บตานิดๆ.จนพอตอนเช้า.ตาของผมบวบขึ่นมา วันแรกก็ยังไม่เจ็บ พอผ่านวันที่2มันบวบขึ่น และปวดขึ่น ใครรู้สาเหตุ.บอกผมที ทรมานมาก
สวัสดีค่ะ สาเหตุของอาการเจ็บตา เปลือกตาบวมอาจเกิดจาก1. ภูมิแพ้ อาจเกิดจากแพ้ฝุ่น เกสรดอกไม้ แพ้อาหารทะเล เป็นต้น อาการหนังตาบวมมักเป็นในตอนเช้า2. การระคายเคืองจากสารเคมี เช่น เครื่องสำอาง น้ำหอม หรือเป็นระคายเคืองจากการโดนแมลงกัด เป็นต้น3.เยื่อบุตาอักเสบ(conjunctivitis) ซึ่งอาจเกิดจากการติดเชื้อไวรัส แบคทีเรีย หรือสัมผัสกับสารก่อภูมิแพ้แต่นอกจากอาการหนังตาบวม จะมีอาการตาแดงที่ตาขาวหรือเปลือกตาด้านใน และมีคันตาแสบตา ปวดตาตาแฉะ หรือน้ำตาไหล มีขี้ตามากร่วมด้วย4. เป็นธรรมชาติของคนๆ นั้นที่ตาบวมง่าย ซึ่งมักเป็นทั้ง 2 ข้าง5. มีโรคไตเรื้อรัง หรือมีภาวะหัวใจวาย แต่หนังตาจะบวมทั้ง 2 ข้าง และจะมีอาการอื่นๆทางร่างกายร่วมด้วยหลายอย่าง6. การมีปัจจัยต่างๆ เช่น การนอนดึก ร้องไห้ อุบัติเหตุโดนกระแทกที่เปลือกตา เป็นต้นแนะนำให้สังเกตที่ตาขาวและเปลือกตาด้านในว่ามีสีแดงมากกกว่าเมื่อเทียบกับอีกข้างหรือไม่ มีตุ่มที่เปลือกตาหรือไม่ มีขี้ตามากตลอดเวลาหรือไม่ หากมีอาการเหล่านี้ ควรรีบไปพบแพทย์เพื่อพิจารณาใช้ยาปฏิชีวนะค่ะแต่หากไม่มีอาการดังกล่าว ในเบื้องต้น ควรหลีกเลี่ยงการเกา การขยี้ตา งดการใส่คอนแทคเลนส์ชั่วคราวหากใช้อยู่ และหลีกเลี่ยงสิ่งที่อาจทำให้แพ้ต่างๆ ใช้การประคบเย็นบริเวณเปลือกตา ซึ่งความเย็นจะช่วยดึงน้ำกลับเข้าเส้นเลือด ช่วยลดอาการบวมลงได้ และอาจทานยาแก้แพ้ เช่น chlorpheniramine (CPM) เป็นต้น หากอาการเจ็บตาและหนังตาบวมไม่ดีขึ้น ควรไปพบแพทย์ค่ะ